सामग्री: पश्चिम महाराष्ट्रात राष्ट्रवादी काँग्रेस 29 जागांवर आघाडीवर आहे तर काँग्रेसला 9 जागांवर आघाडी मिळाली आहे. 

अर्थात, काँग्रेस आणि राष्ट्रवादीच्या बालेकिल्ल्यात भाजपनं मुसंडी मारत 18 जागांवर आघाडी घेतली आहे. शिवसेनेला 7 जागांवर आघाडी मिळाली आहे. 

पश्चिम महाराष्ट्रातील अनेक मतदारसंघात काँग्रेस आणि राष्ट्रवादीच्या अनेक दिग्गजांची प्रतिष्ठा पणाला लागली होती. 

साताऱ्यामध्ये राष्ट्रवादीचं वर्चस्व 

शिवेंद्रराजे भोसले आणि उदयनराजे भोसले यांनी भाजपमध्ये प्रवेश केल्यानंतर सर्वांचेच लक्ष सातारा जिल्ह्याकडे लागले होते. साताऱ्यामध्ये विधानसभा निवडणुकीसोबतच लोकसभेचीही पोटनिवडणूक झाली. मात्र लोकसभा पोटनिवडणुकीमध्ये राष्ट्रवादी काँग्रेसच्या श्रीनिवास पाटील यांनी उदयनराजे भोसले यांचा पराभव केला. 

साताऱ्यामध्ये विधानसभेचे सहा मतदारसंघ आहेत. यामधील सातारा-जावळी मतदारसंघामध्ये भाजपचे शिवेंद्रराजे भोसले विजयी झाले आहेत. कोरेगाव मतदारसंघातून राष्ट्रवादी काँग्रेसचे शशिकांत शिंदे पराभूत झाले आहेत. 

साताऱ्यातील वाई मतदारसंघातून राष्ट्रवादी काँग्रेसचे मकरंद पाटील विजयी झाले. कराड उत्तरमधून राष्ट्रवादी काँग्रेसचे नेते बाळासाहेब पाटलांनी विजय मिळवला आहे. 

कराड दक्षिणमधून काँग्रेसचे ज्येष्ठ नेते आणि माजी मुख्यमंत्री पृथ्वीराज चव्हाण निवडून आले.  पाटणमधून मात्र शिवसेनेचे शंभूराजे देसाई विजयी झाले. 

फलटण विधानसभा मतदारसंघातून राष्ट्रवादीचे दीपक चव्हाण विजयी झाले तर माणमधून भाजपचे जयकुमार गोरेंनी विजय मिळवला. 

कोल्हापूरमधील स्थिती काय? 

चंदगड मतदारसंघातून राष्ट्रवादी काँग्रेसचे नेते राजेश पाटील आघाडीवर आहेत. कागलमध्ये राष्ट्रवादी काँग्रेसचे हसन मुश्रीफ विजयी झाले आहेत. मुश्रीफ यांना 1 लाख 15 हजार 438 मतं मिळाली. अपक्ष म्हणून उभं राहिलेल्या समरजितसिंह घाटगे यांना 87 हजार 765 मतं मिळाली आहेत. 

कोल्हापूर दक्षिणमधून काँग्रेसचे ऋतुराज पाटील विजयी झाले आहेत. ऋतुराज हे डी. वाय. पाटील यांचे नातू आहेत. त्यांच्याविरोधात धनंजय महाडिक यांचे चुलत बंधू अमल महाडिक निवडणुकीच्या रिंगणात होते. 

कोल्हापूर उत्तरमधून काँग्रेसचे चंद्रकांत जाधव विजयी झाले आहेत. त्यांनी शिवसेनेच्या राजेश क्षीरसागर यांचा पराभव केला. 

करवीर तालुक्यातून शिवसेनेचे चंद्रदीप नरके पराभूत झाले आहेत.  शाहुवाडीतून जनसुराज्य पक्षाचे विनय कोरे विजयी झाले आहेत. त्यांनी शिवसेनेच्या...\nमागील सामग्री खालीलप्रमाणे सारांशित केली जाऊ शकते:
काँग्रेस-राष्ट्रवादीचा बालेकिल्ला मानला जाणाऱ्या पश्चिम महाराष्ट्रातील परंपरागत मतदारसंघ टिकविण्यात दोन्ही पक्षांना बऱ्यापैकी यश आल्याचं निकालांचे कल पाहून स्पष्ट होत आहे.